與姜濤Stanley睇NBA獲官方IG出po Edan感光宗耀祖後悔冇做一件事
MIRROR最近在美國舉行巡迴演唱會,地點包括三藩市、洛杉磯同紐約。曾拍攝《季前賽》的姜濤、呂爵安(Edan)同邱士縉(Stanley)一向對籃球十分熱衷,日前他們在洛杉磯入場睇NBA撐湖人,並坐在Celeb Row明星席上,表示終於夢想成真!
今日三子又再出動睇波,力撐另一隊快艇,姜濤與Edan更著上愛隊波衫,素來都是隊中「黑氣石」的Edan又發功,他說「四巨頭」Paul George(保羅佐治)、 James Harden(夏登)、Russell Westbrook(韋斯保克)及尼納特(Kawhi Leonard)今場全數缺陣,他慘叫:「又黑氣石喇!點算呀!」Stanley與姜濤則連連嘆氣,裝作怪責Edan,但相信三子都的確失望。
而NBA官方IG,其後貼出姜濤、Edan和Stanley睇波的合照,寫住:「由香港去到LA!」由於IG有9千萬追蹤,所以三子絕對是衝出國際,相當威水!他們都有轉發,姜濤和Stanley留言「Omg」,Edan則大表驚訝說:「早知化妝整頭」其後他再出Post說:「呢鋪真係光宗耀祖 癡線級Level I love you @nba ❤️❤️❤️#雖然又做黑氣石🤦🏻♂️ #冇Kawhi冇PG冇Harden冇Westbook🥲 #但都有KD有Booker😍 #而且場波都刺激🔥 #仲驚喜地上咗NbaIG」一班「爵屎」都替他高興。